ปัญหา: ขอให้ตรวจสอบและดำเนินการแก้ปัญหาเกี่ยวกับการตั้งวางสิ่งของรุกล้ำทางเท้าสาธารณะ ร้านที่ 1 เป็นร้านขายอาหารอีสาน ชื่อ ปาเกียว ตำระเบิด บริเวณปากซอยนาคนิวาส 7 แขวงลาดพร้าว เขตลาดพร้าว เนื่องจากผู้ร้องแจ้งว่า ร้านดังกล่าวมีการตั้งวางเตาและโอ่งสำหรับปิ้งย่างบนทางเท้า อีกทั้งไม่มีปล่องสำหรับดูดควัน ทำให้ได้รับปัญหาจากควันที่ลอยออกมาจากร้านดังกล่าว ร้านที่ 2 คือร้านซ่อมรถ บริเวณปากซอยนาคนิวาส 3 เป็นอาคารตึกสีฟ้า 4 คูหา ติดกับปั๊มน้ำมัน PT สาขาถนนนาคนิวาส ผู้ร้องแจ้งว่าร้านดังกล่าวมีการติดตั้งแท่งเหล็กบนทางเท้าทำให้ไม่สามารถสัญจรได้ และประชาชนต้องไปสัญจรบนถนนแทน จากกรณีดังกล่าวผู้ร้องจึงประสงค์ให้หน่วยงานตรวจสอบบริเวณทั้ง 2 แห่ง

อ้างอิงเลขที่รับแจ้ง B6N63C เจ้าหน้าที่ตอบกลับมาเมื่อวันที่ 18 พ.ย. 67 แจ้งว่า เจ้าหน้าที่เทศกิจได้ลงตรวจสอบและประชาสัมพันธ์ห้ามร้านค้าตั้งวางเตาย่างไก่บนที่สาธารณะ เจ้าของร้านรับทราบและได้ดำเนินการจัดเก็บเป็นที่เรียบร้อยแล้ว

ผู้ร้องแจ้งว่า เจ้าหน้าที่ลงพื้นที่ตรวจสอบ ปัจจุบันร้านซ่อมรถ ได้รับการแก้ไขปัญหาแล้ว แต่ร้านปาเกียว ตำระเบิด ยังไม่ได้รับการแก้ไข ซึ่งผู้ร้องแจ้งว่าวันที่เจ้าหน้าที่ลงพื้นที่ตรวจสอบ เป็นวันที่ร้านดังกล่าวปิด เมื่อวันที่ 21 พ.ย. 67 ยังคงพบร้านดังกล่าว ตั้งวางเตา และโอ่งสำหรับปิ้งย่าง บนทางบาทวิถี และไม่มีการติดตั้งปล่องดูดควัน ทำให้มีควันฟุ้งกระจาย สร้างความเดือดร้อนแก่ผู้ที่สัญจรไปมา 
ถนน: นาคนิวาส
เขต: ลาดพร้าว
#1555